armvectores/hy_wikipedia_2023 huggingface dataset:
ՖԻՖԱ Աշխարհի առաջնություն 2014 Խումբ F

ՖԻՖԱ Աշխարհի առաջնություն 2014 թվականի F խմբում խաղերը անցկացվում են 2014 թվականի հունիսի 15-ից հունիսի 25-ը։ Խումբը բաղկացած է 4 հավաքականներից՝ Արգենտինա, Իրան, Բոսնիա և Հերցեգովինա, Նիգերիա։
Հաջորդ փուլ դուրս են գալիս առաջին երկու տեղերը զբաղեցրած հավաքականները։ 1-ին տեղը զբաղեցրած հավաքականը հանդիպելու է E խմբում 2-րդ տեղը զբաղեցրած հավաքականի հետ, իսկ F խմբում երկրորդ տեղը զբաղեցրած հավաքականը կհանդիպի E խմբում 1-ին տեղը զբաղեցրած հավաքականի հետ։


== Հավաքականներ ==


== Աղյուսակ ==
Ես, Օլգա Հեպնարովան

Ես, Օլգա Հեպնարովան (չեխ․՝ Já, Olga Hepnarová), 2016 թվականին ստեղծված միջազգային ֆիլմ-դրամա, որի ռեժիսորներն են Թոմաս Վեինրեբը և Փիթր Կազդան։ Ֆիլմը Օլգա Հեպնարովայի մասին է (1951-1975)։ Վերջինս չեխոսլովակացի զանգվածային մարդասպան է, որը 1973 թվականի հուլիսի 10-ին բեռնատարով ութ մարդ է սպանել Պրահայում։ Ֆիլմը ցուցադրվել է Բեռլինի 66-րդ միջազգային կինոփառատոնի «Համայնապատկեր» բաժնում։


== Սյուժե ==
Ֆիլմի գործողությունները տեղի են ունենում 1970-ական թվականներին։ Այն ներկայացնում է խնդիրները, որոնց բախվել է այն ժամանակվա երիտասարդությունը` ըստ ռասայական, սեռային և սեռական կողմնորոշման տարբերությունների։ Օլգա Հեպնարովան 22-ամյա միայնակ լեսբուհի է, որին լքել է իր ընտանիքը։ Այլ մարդկանց հետ շփվելու անհնարինությունը և ինքն իրեն ճանաչելու ցանկությունը պատճառներ են դարձել, որ ստիպել են նրան անցնել մարդկայնության սահմանները։ Անձնական նամակների միջոցով հանդիսատեսը կարողանում է ներթափանցել Օլգայի հոգեբանության մեջ, և իրադարձությունների պատմությունը վերականգնելով, հասկանալ, թե ինչն է նրան դրդել հանցանք գործել։ 


== Կազմ ==
Միշալինա Օլսզանսկա` Օլգա Հեպնարովա
Օնդրեյ Մալի` հոգեբույժ
Մարթա Մազուրեկ` Ալենա
Լուկաս Բեխ` դատախաղ
Յուրա Նվոտա` փաստաբան
Գաբրիելա Միչովա` հոգեբույժ Ռաբսկա
Մարիկա Սոպոսկա` Ժիտկա
Ռոման Զախ` հոգեբույժ Վավերկա


== Ընդունելություն ==
Rotten Tomatoes ագրեգատոր կայքում ֆիլմն ունի 78 տոկոս վարկանիշ` ըստ 27 ակնարկի և 10-ից միջինը 6.9 վարկանիշ։ Կայքի գրախոսության եզրակացությունն ասում է. «Իր կինեմատոգրաֆիայով որպես կատարյալ և բացարձակին ձգտող` «Ես, Օլգա Հեպնարովան» սթափեցնող ու որսացող հայացք է նետում կյանքի վրա, որը հանգեցրել է կնոջ սարսափելի հանցագործությանը»։ Metacritic կայքում ֆիլմն ունի 100-ից 57 միավոր` հիմնված 10 գրախոսականի վրա, որոնք ընդհանուր առմամբ «խառը կամ միջին ակնարներ» են։
Թաններ Թաֆելսկին The Village Voice-ի համար գրել է. «Ֆիլմը դառը հաբ է` կուլ տալու համար, այն կենտրոնանում է միզանտրոպի հակասությունների վրա»։


== Ծանոթագրություններ ==


== Արտաքին հղումներ ==
I, Olga Hepnarová(անգլ.) ֆիլմը Internet Movie Database կայքում
Սահակյան եղբայրներ

Սահակյաններ, հայ խորհրդային ինժեներ-շինարարներ։

Ալեքսանդր Հովհաննեսի Սահակյան (դեկտեմբերի 17, 1934, Լենինական), տեխնիկական գիտությունների դոկտոր (1984), ԽՍՀՄ ճարտարապետների միության անդամ (1965), ՀԽՍՀ վաստակավոր գյուտարար (1978)։ ԽՄԿԿ անդամ 1961 թվականից։ Ավարտել է Երևանի պոլիտեխնիկական ինստիտուտը (1958)։ ՀԽՍՀ պետական մրցանակ (1974), ԽՍՀՄ Մինիստրների խորհրդի մրցանակ (1984)։ Պարգևատրվել է «Պատվո նշան» և Ժողովուրդների բարեկամության շքանշաններով։
Ռուբեն Հովհաննեսի Սահակյան (օգոստոսի 6, 1937, Լենինական), տեխնիկական գիտությունների թեկնածու (1971), ԽՍՀՄ ճարտարապետների միության անդամ (1965), ՀԽՍՀ վաստակավոր գյուտարար (1978)։ ԽՄԿԿ անդամ 1965 թվականից։ Ավարտել է Երևանի պոլիտեխնիկական ինստիտուտը (1961)։ ՀԽՍՀ պետական մրցանակ (1974), ԽՍՀՄ Մինիստրների խորհրդի մրցանակ (1984)։ Պարգևատրվել է «Պատվո նշան» և Ժողովուրդների բարեկամության շքանշաններով։Սահակյան եղբայրների աշխատությունները վերաբերում են հարկերի և ծածկերի բարձրացման մեթոդով շենքերի և կառույցների շինարարության պրոբլեմներին։ Գիտականորեն հիմնավորել և գործնականում ապացուցել են հարկերի և ծածկերի բարձրացման մեթոդով (տես Հարկերի բարձրացման մեթոդ) բարձրահարկ շենքերի կառուցման արդյունավետությունը, ստեղծել այդ մեթոդի ճարտարապետական-կոնստրուկտիվ և տեխնոլոգիական նոր միասնական համակարգ։ Հեղինակ են 60-ից ավելի գյուտերի։ Նկատի ունենալով այդ աշխատանքների ժողովրդատնտեսական նշանակությունը 1978 թվականին Երևանում ստեղծվել է Համամիութենական նախագծային տեխնոլոգիական ինստիտուտ (տնօրեն Ս․ Ռուբեն Հովհաննեսի, տնօրենի տեղակալ՝ Ս․ Ալեքսանդր Հովհաննեսի), իսկ ինստիտուտում մշակված աշխատանքների արագ ներդրման համար 1983 թվականին՝ «Բարձրշին» մասնագիտացված տրեստ (ՀԽՍՀ արդյունաբերության շինարարության մինիստրության, համակարգում)։ Հարկերի և ծածկերի բարձրացման մեթոդը լայնորեն կիրառվում է ԽՍՀՄ տարբեր քաղաքներում։ Այդ մեթոդով Երևանի Շահումյանի զանգվածում կառուցվում է 24 հզ․ բնակչի համար նախատեսված օրինակելի-ցուցադրական շրջան (16 և 25 հարկանի բնակելի շենքեր, դպրոցական համալիրներ, պոլիկլինիկա, մանկապարտեզներ, բազմահարկ ավտոտնակ-կայանատեղեր)։


== Ծանոթագրություններ ==
Ռոշչա (գյուղ, Ուգրանսկի շրջան)

Անվան այլ կիրառումների համար տե՛ս՝ ՌոշչաՌոշչա (ռուս.՝ Роща), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բայ Ցզին

Բայ Ցզին (չին.՝ 白静, անգլ.՝ Bái Jìng, հուլիսի 4, 1983(1983-07-04) կամ հունիսի 4, 1983(1983-06-04), Diaobingshan, Q10564281?, Լյաոնին, Չինաստան - փետրվարի 28, 2012(2012-02-28), Պեկին, Չինաստան), չինացի դերասանուհի։


== Կենսագրություն ==
Ծնվել է 1983 թվականի հունիսի 4-ին Չինաստանի Լյաոնին նահանգի Դայոբինգշան քաղաքում։ Ֆիլմում նա նկարահանվել է 5 տարի՝ 2007 թվականից մինչև իր մահը՝ 2012 թվականը։


== Անձնական կյանք ==
2004 թվականին Բայ Ցզինը սկսել է հանդիպել ամուսնացած և որդի ունեցող Չժո Չենհայի հետ։ Ավելի ուշ Չժոն բաժանվում է իր կնոջից և նրանք, 6 տարվա հարաբերություններից հետո, 2010 թվականին ամուսնանում են։


== Մահ ==
2012 թվականի փետրվարի 28-ին, Պեկինում, 28-ամյա Բայ Ցզինի ամուսինը՝ Չժո Չենհայը, ընտանեկան կռվի ժամանակ դանակահարել է դերասանուհուն, ինչից հետո ինքնասպան է եղել։


== Ֆիլմագրություն ==


== Ծանոթագրություններ ==


== Արտաքին հղումներ ==
Բայ Ցզին (անգլ.) Internet Movie Database կայքում
Վերա Զվյագինցևա

Վերա Կլավդիևնա Զվյագինցևա  (հոկտեմբերի 31 (նոյեմբերի 12), 1894, Մոսկվա, Ռուսական կայսրություն - հուլիսի 9, 1972(1972-07-09), Մոսկվա, ԽՍՀՄ), ռուս սովետական բանաստեղծուհի, թարգմանչուհի։ ՀԽՍՀ կուլտուրայի վաստակավոր գործիչ (1969), ՍՄԿԿ անդամ 1954 թվականից։
1917 թվականին ավարտել է թատերական դպրոց։ Առաջին գիրքը («Կամրջի վրա») լույս է տեսել 1922 թվականին։ Այնուհետև հրատարակվել են «Մոսկովյան քամի» (1926 թ.), «Ռուսական ճամփաներով» (1946 թ.), «Ձմեռային աստղ» (1958 թ.), «Իրիկնապահ» (1963 թ.) ժողովածուները։ Զվյագինցևան նշանակալից ավանդ ունի հայ դասականների (Նահապետ Քուչակ, Միքայել Նալբանդյան, Հովհաննես Թումանյան, Ավետիք Իսահակյան), ժամանակակից պոեզիայի լավագույն նմուշները ռուս ընթերցողին ներկայացնելու գործում։ Այդ թարգմանությունները «Իմ Հայաստանը» խորագրով հրատարակվել են 1964 թվականին, վերահրատարակվել՝ 1969 թվականին։


== Ծանոթագրություններ ==


== Արտաքին հղումներ ==
ВЕРА ЗВЯГИНЦЕВА
Թուրքիայի Գլխավոր շտաբ

Թուրքիայի Հանրապետության Գլխավոր շտաբը (թուրքերեն՝ Türkiye Cumhuriyeti Genelkurmay Başkanlığı, հապավումը՝ հայերեն՝ ԹՀ ԳՇ, թուրքերեն՝ T.C. Gnkur. Bşk.lığı) ղեկավարում է Թուրքիայի զինված ուժերը, որոնց մեջ մտնում են Թուրքիայի բանակը կամ Ցամաքային զորքերը, Թուրքիայի ռազմածովային նավատորմը կամ Ռազմածովային ուժերը՝ ՌԾՈՒ, Թուրքիայի ռազմաօդային ուժերը և Հատուկ նշանակության զորքերի հրամանատարությունը։ Թուրքիայի ժանդարմերիայի և Թուրքիայի առափնյա պահպանության ուժերի գլխավոր հրամանատարությունները, պատերազմական ժամանակներում իրականացնում են ռազմական գործառույթներ և ենթարկվում են համապատասխանաբար Թուրքիայի բանակի գլխավոր հրամանատարին և Թուրքիայի ՌԾՈՒ-ի գլխավոր հրամանատարին, թեպետ խաղաղ ժամանակ դրանք գործում են որպես ներքին անվտանգության ուժեր և ենթական են Թուրքիայի ներքին գործերի նախարարությանը։
Թուրքիայի գլխավոր շտաբի գլուխ կանգնած է Թուրքիայի Գլխավոր շտաբի պետը։


==== Թուրքիայի ազգային պաշտպանության կազմակերպչական կառուցվածքը ====
Թուրքիայի ազգային պաշտպանության կազմակերպչական կառուցվածքը
հին տարբերակով, որը կփոխվի՝ սահմանադրության սպասվող փոփոխություններից հետո


=== Թուրքիայի Գլխավոր շտաբի վերաբերյալ որոշ թվական տվյալներ ===


== Ծանոթագրություններ ==
Կրիշյանիս Վալդեմար

Կրիշյանիս Վալդեմար(ս) (լատիշ․՝ Krišjānis Valdemārs, հայտնի է նաև որպես Քրիստիան Վալդեմար, Վոլդեմար, Խրիստիան Մարտինովիչ Վալդեմար, դեկտեմբերի 2, 1825(1825-12-02), Վալդգալե, Լատվիա - նոյեմբերի 25 (դեկտեմբերի 7), 1891, Մոսկվա, Ռուսական կայսրություն), լատվիացի գրող, բանահյուսագետ, լուսավորական, Երիտասարդ լատվիացիների շարժման և լատվիական վերածննդի հոգևոր առաջնորդ։


== Կենսագրություն ==
Կրիշյանիս Վալդեմարը ծնվել է 1825 թվականի դեկտեմբերի 2-ին Վեցյունկուրի դաստակերտում։ Կրթություն է ստացել Սասմակայի (ներկայում՝ Վալդեմարպիլս), Պունիի ու Լուբեզարի դպրոցներում։
Դպրոցն ավարտելուց հետո աշխատանքի է ընդունվել Էդոլեում որպես գրագրի օգնական։ Այնտեղ կազմակերպել է Լատվիայի առաջին գրադարանը։
1840-ական թվականներին որպես ուսուցիչ աշխատել է Սասմակայում քաղաքում, որը 1926 թվականին վերանվանվել է նրա պատվին։ Դրանից հետո Ելգավայում սովորել է գիմնազիայում, ապա ընդունվել է Դորպատի համալսարան, որտեղ սովորել է տնտեսագիտություն։ Համասլարանում սովորելու տարիներին կազմակերպել է խմբակ, որի նպատակն էր նպաստել լատիշերենի ու լատվիական մշակույթի ազատ զարգացմանը։ Հետագայում այդ խմբակը վերաճեց Երիտասարդ լատվիացիների շարժման։ 1862 թվականից մինչ 1865 թվականը շարժման մյուս մասնակիցների, այդ թվում՝ Կրիշյանիս Բարոնի հետ հրատարակել է լատիշերեն «Պետերբուրգաս ավիզես» («Պետերբուրգյան լրագիր») թերթը։ Կոչ է արել զարգացնել լատիշերենով կրթությունը, հավաքել ու մշակել բանահյուսական ստեղծագործությունները։ 1848 թվականին կազմակերպել է Լատվիայում առաջին երգչախմբերից մեկը։ 1872-1879 թվականներին հրատարակել է ռուսերեն-գերմաներեն-լատիշերեն բառարան։
Համալսարանն ավարտելուց հետո ընդունվել է պետական ծառայության ֆինանսների նախարարությունում, մշակել է Ռուսաստանում նավագնացության զարգացման նախագիծ, հիմնադրել է (սկսած 1864 թվականից) 11 ծովագնացության ուսումնարաններ, որոնցից տասը գտնվում էին ժամանակակից Լատվիայի տարածքում, տասնմեկերորդը՝ Պալանգայում։
1873 թվականին Կրիշյանիս Վալդեմարի առաջարկությամբ ստեղծվում է Ռուսաստանում առաջին ծովային ընկերությունը։
Կրիշյանիս Վալդեմարը մահացել է 1891 թվականի դեկտեմբերի 7-ին Մոսկվայում։ Թաղված է Ռիգայի Գերմանական մեծ գերեզմանատանը։


== Հիշատակը ==
Ռիգայում ու Լատվիայի բազմաթիվ քաղաքներում կան Կրիշյանիս Վալդեմարի անունը կրող փողոցներ։
2001 թվականին Լատվիայում թողարկվել է Կրիշյանիս Վալդեմարին նվիրված նամականիշ։


== Ծանոթագրություններ ==


== Արտաքին հղումներ ==
Կրիշյանիս Վալդեմար Archived 2007-12-14 at the Wayback Machine.
Կրիշյանիս Վալդեմար Archived 2013-02-17 at the Wayback Machine.
Սոլդանո

Սոլդանո (իտալերեն՝ Soldano) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 893 մարդ (2008)։ Բնակչության խտությունը՝ 249 մարդ/կմ²։ Տարածքը կազմում է 4 կմ²։ Փոստային ինդեքս՝ 18036։ Հեռախոսային կոդ՝ 0184։
Քաղաքի հովանավորն է հանդիսանում San Giovanni Battista առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0184 289037
Էլեկտրոնային հասցեն՝ info@soldano.net
Պաշտոնական կայք՝ http://www.comunesoldano.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
6-րդ Ալկինո

6-րդ Ալկինո (ռուս.՝ 6-е Алкино, բաշկիրերեն՝ 6-сы Алкин), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 177 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (329001-329100)

Աստերոիդների ցանկ (328901-329000)  • Աստերոիդների ցանկ  • Աստերոիդների ցանկ (329101-329200)
 Աստերոիդների ցանկ (328901-329000)  • Աստերոիդների ցանկ  • Աստերոիդների ցանկ (329101-329200)
Սառնակունքի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Սառնակունք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բորիս Յոլ

Բորիս Յոլ (ռուս.՝ Борис-Ёль), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Պեչորա գետի աջ ափին՝ 959 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063214
Կոդը ըստ հիդրոլոգիական հետազոտության (ՌԴ) — 103006321
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կամորինո

Կամորինո (ռուս.՝ Каморино), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովրդական նախաձեռնության հանրաքվե

Քաղաքագիտության մեջ, նախաձեռնությունը (նաեւ հայտնի է որպես ժողովրդական կամ քաղաքացիական նախաձեռնություն) դա մի միջոց է, որով որոշակի նվազագույն քանակի գրանցված ընտրողների կողմից ստորագրված միջնորդության օգնությամբ կարելի է պարտադրել, որպեսզի հանրային քվեարկություն (հանրաքվե) կազմակերպվի։
Ժողովրդական նախաձեռնությունը դա ուղիղ ժողովրդավարության մեխանիզմ է, որը թույլ է տալիս մի խումբ քաղաքացիների, ստորագրահավաքի միջոցով, գործի դնել օրենսդիր մարմինը կամ էլ ժողովրդին հանրաքվեի կանչել որևէ օրենքի առաջարկության վերաբերյալ որոշում կայացնելու համար
Ժողովրդական նախաձեռնության հանրաքվեն շատ քիչ տարածում ունի աշխարհում։
Գոյություն ունի նաև ընդհանուր կամ կիսովի նախաձեռնության հանրաքվեի գաղափարը։
Պինդուշկա

Պինդուշկա (ռուս.՝ Пиндушка), գետ Ռուսաստանում, հոսում է Կարելական ինքնավար հանրապետությունում։ Թափվում է Ստորին Կույտոյի լիճ։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Օնեժսկի, գետի Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015693
Հիդրոլոգիական ուսումնասիրությունների կոդը - 102001569
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոտովսկի շրջան (Վոլգոգրադի մարզ)

Անվան այլ կիրառումների համար տե՛ս՝ Կոտովսկի շրջան (այլ կիրառումներ)Կոտովսկի շրջան (ռուս.՝ Котовский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1935 թվականին։ Վարչական կենտրոնը՝ Կոտովո։


== Աշխարհագրություն ==
Շրջանի տարածքի մակերեսը կազմում է 2450 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36126 մարդ։ Բնակչության խտությունը կազմում էր 14,75 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոնստանտին Կեդրով

Կոնստանտին Կեդրով (ռուս.՝ Константи́н Алекса́ндрович Ке́дров, նոյեմբերի 12, 1942(1942-11-12), Ռիբինսկ, Յարոսլավլի մարզ, ԽՍՀՄ), ռուս բանաստեղծ, գրական քննադատ, փիլիսոփայական գիտությունների դոկտոր։
1960 թվականից ապրում է Մոսկվայում։ Սովորել է Կազանի համալսարանում, ավարտել պատմա-բանասիրական ֆակուլտետը։ 1968 թվականին ընդունվել է ԽՍՀՄ գրողների միության Գրականության ինստիտուտի ասպիրանտուրան։ Այստեղ նրա շուրջ ձևավորվում է ուսանող բանաստեղծների մի խումբ, ովքեր հետաքրքրված էին ռուսական բանաստեղծության զարգացման նորարարական գծով։ 1983 թվականին Կեդրովը նրանց պոեզիայի ընդհանուր սկզբունքը ձևակերպել է որպես մետամետաֆոր։
1989 թվականին «Սովետսկի պիսատել» հրատարակչությունում լույս է տեսնում Կեդրովի «Բանաստեղծական տիեզերք» մենագրությունը, որտեղ մետամետաֆորի կոնցեպցիայի մեկնությանը զուգահեռ նա զարգացրել է փիլիսոփայական մետակոդի գաղափարը, որպես կենդանի և անօրգանական տիեզերքի միասնական կոդ-ծածկագիր։
1996 թվականին Կեդրովը փիլիսոփայության ինստիտուտում դոկտորական ատենախոսություն է պաշտպանում «Էթիկա-մարդաբանական սկզբունքը մշակույթում» թեմայով։
2000 թվականի մարտի 21-ին Կ. Կեդրովի նախաձեռնությամբ առաջին անգամ Ռուսաստանում նշվում է Պոեզիայի համաշխարհային օրը (ՅՈՒՆԵՍԿՕ-ի շրջանակներում)։ Հրատարակել է շուրջ երկու տասնյակ գրքեր։


== Կոնստանտին Կեդրովը հայերեն ==
«Թափանցիկ շղարշով թռչում եմ հանց թիթեռ...»; «Գաուդիի և հեռաստանի միջև ընկած բացատներով...»; Թիթեռի նվագարանը; Սպինոզայի ադամանդը; Աստծո հիերոգլիֆը; Աէրոդար; «Չվող թռչունը...»; Կալվինը; Թիթեռի Աստվածաշունչը; «Աղոթքը դա նավ է...»; Մաժինոյի գիծը; Հարավի Քերովբեն; Ծովի թանաքամանը; Դեկարտի հողմերը; Հրաշասարյակ։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 139-153։ Թարգմ.՝ Հրանտ Ալեքսանյան։


== Ծանոթագրություններ ==
Կյանքի ծարավ (ֆիլմ, 1956)

«Կյանքի ծարավ» (անգլ.՝ Lust for Life), ամերիկյան գեղարվեստական ֆիլմ, նկարահանված 1956 թվականին, հայտնի ռեժիսոր՝ Վինսենթ Մինելլիյի կողմից։ Ֆիլմի կարգախոսն է՝ «Բեսթսելլեր է կատարվում էկրանի վրա... Դրամա մի մարդու մասին, որն ապրում էր անկուշտ կիրքով»։ Առաջին անգամ էկրան է բարձրացել 1956 թվականի սեպտեմբերի 17–ին, Նյու Յորքում։ Ֆիլմը ստեղծված է նշանավոր գրող՝ Իրվինգ Սթոունի համանուն ստեղծագործության հիման վրա։ Սյուժեն ներկայացնում է աշխարհահռչակ նկարիչ՝ Վինսենթ վան Գոգի կենսագրությունը։


== Սյուժե ==
Ֆիլմի սյուժեն ներկայացնում է հայտնի հոլանդացի իմպրեսինոստ նկարիչ՝ Վինսենթ վան Գոգի ծանր ու դաժան կյանքը։ Ցույց է տրվում Վինսենթի անսահման սերը դեպի կերպարվեստը և թե ինչպես է նա, տարիների ընթացքում հմտանում և ուսումնասիրում գեղանկարչության բոլոր կողմերը։ Սակայն դա նրան հեշտ չի տրվում։ Վան Գոգը շատ դժվար ապրելաձև է ունենում և չի կարողանում վաստակել գոյատևման ապրուստը։ Նրան ամեն ինչում փորձում է օգնության ձեռք մեկնել հարազատ եղբայրը՝ Թեոն։ Վերջինս նույնիսկ փորձեր է կատարում վաճառել եղբոր կտավները, բայց ապարդյուն։ Ներկայացված է նաև վան Գոգի և հայտնի նկարիչ՝ Պոլ Գոգենի ընկերությունն ու ճակատագրական վեճերը։ Նկարիչը չի կարողանում լիովին դուրս թափել իր տաղանդը և նույնիսկ հոգեբուժարան է ընկնում։ Այս ամենի վերջում, վան Գոգն ինքնասպանության շեմին է կանգնում։


== Նկարահանող անձնակազմ ==
ռեժիսոր - Վինսենթ Մինելլի, Ջորջ Քյուկոր
պրոդյուսերեր - Ջոն Հաուսմեն, Ջադ Քինբերգ
սցենարիստներ - Նորման Քորուին
օպերատորներ - Ռասսելլ Հերլան, Ֆրեդդի Յանգ
երաժշտություն - Միքլոշ Ռոժա
մոնտաժ - Էդրիենն Ֆեզան


== Դերակատարներ ==


== Մրցանակներ և անվանակարգեր ==
1957 թվական - «Կյանքի ծարավ» ֆիլմն, «Օսկար» մրցանակի է արժանացել՝ երկրորդ պլանի լավագույն դերասան անվանակարգում (Էնթոնի Քուին)։ Ներկայացվել է հետևյալ 3 անվանակարգերում.լավագույն դերասան (Քըրք Դուգլաս)
լավագույն ադապտացված սցենար
լավագույն բեմադրող նկարիչ (գունավոր ֆիլմեր)։1957 թվական - ֆիլմը «Ոսկե գլոբուս» մրցանակի է արժանացել՝ լավագույն դերասան անվանակարգում (Քըրք Դուգլաս)։ Ներկայացվել է հետևյալ 3 անվանակարգերում.լավագույն ֆիլմ (դրամա)
լավագույն ռեժիսոր (Վինսենթ Միննելլի)
երկրորդ պլանի լավագույն դերասան (Էնթոնի Քուին)։


== Ծանոթագրություններ ==


== Արտաքին հղումներ ==
«Lust for Life»(անգլ.) ֆիլմը Internet Movie Database կայքում
«Կյանքի ծարավ»(ռուս.) ֆիլմը ԿինոՊոիսկ կայքում։
Սթեյթսբորո

Սթեյթսբորոն (անգլ.՝ Statesboro), ԱՄՆ-ի Ջորջիա նահանգի քաղաք, Բուլոք շրջանի վարչական կենտրոն։


== Աշխարհագրություն ==

Քաղաքը գտնվում է  Ջորջիա նահանգի արևելյան մասում, Ատլանտյան լեռնաշխարհի սահմաններում, ծովի մակարդակից 77 մ բարձրության վրա։ Ըստ Բյուրոյի տվյալների  քաղաքի տարածքը կազմում է 35,9 կմ²,որից  0,9 կմ² (2,6%) զբաղեցնում են բաց ջրային տարածքները։


== Բնակչությունը ==
2013 թվականի տվյալների համաձայն, քաղաքի բնակչությունը կազմում է 29 937 մարդ ։
Ըստ 2010 թվականի մարդահամարի տվյալների, բնակչության թիվը կազմում էր 28 422 մարդ ։ Բնակչության խտությունը կազմում է մոտ 790 մարդ / կմ²։ Ռասայական կազմը` սպիտակամորդները կազմում են 53.0%, աֆրոամերիկացիները՝ 39,4%, բնիկ ամերիկացիներ՝ 0,1%, ասիացիները՝ 2,8% , այլ ռասաների ներկայացուցիչներ՝ 1.6% և երկու և ավելի ռասաների ներկայացուցիչներ՝ 3.0%: Բոլոր ռասաների լատինամերիկացիները կազմում են բնակչության 2.2% -ը։
18 տարեկանից փոքրները կազմում են քաղաքի բնակչության 14,3%-ը, 48,7%՝ 18-ից 24 տարեկանները, 16,6%՝ 25-ից 44 տարեկանները, 11,3%՝ 45-ից 64 տարեկանները և  9,2%-ը՝ 65 և ավելի բարձր տարիք ունեցողները։ Ամեն 100 կնոջը բաժին է ընկնում 88,6 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 87,3 տղամարդ։
Տնտեսվարության միջին եկամուտը կազմում է 19 016 դոլար, ընտանիքի միջին եկամուտը կազմում է 35 391 դոլար։ Բնակչության մեկ շնչի հաշվով միջին եկամուտը կազմում է 12,585 դոլար։ Ընտանիքների մոտ 20,5%-ը և բնակչության 42.6% -ը ապրում են աղքատության մեջ։
Քաղաքի բնակչության դինամիկան ըստ տարիների․


== Կրթություն ==
Սթեյթսբորոյում տեղակայված է Հարավային Ջորջիայի համալսարանը (անգլերեն՝ Georgia Southern University)


== Հայտնի բնիկները ==
Սատտօն Ֆոստեր - ամերիկացի դերասան, երգչոուհի և պարող
Դեննի Մակբրաիդ - ամերիկացի դերասան։


== Ծանոթագրություններ ==


== Արտաքին հղումներ ==
Քաղաքի պաշտոնական կայք (անգլերեն)
Բոգա

Բոգա (վրաց.՝ ბოგა), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1300 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 169 մարդ։


== Ծանոթագրություններ ==
Գալիա Բելգիկա

Բելգիկա (լատ.՝ Gallia Belgica), հռոմեական պրովինցիա, ստեղծվել է մ.թ.ա. 16 թ. կելտական բելգերի ցեղի բնակության վայրում։ Դիոկղետիանոսի օրոք բաժանվել է երկու մասի՝ Բելգիկա I և Բելգիկա II: 5-րդ դարում գրավվել է ֆրանկների կողմից։
Ֆրանկների կողմից Բելգիկայի գրավումից հետո, այն բնակեցվել է ֆրանկների գերմանական ցեղերի, ինչպես նաև ֆրիզների ու սաքսերի կողմից, որոնք գերմանականացրել են Հյուսիսային Բելգիկայի բելգո-հռոմեական բնակչությունը (որը հետագայում դարձել է ֆլամանդական ազգության բաղկացուցիչ մասը)։ Հարավային Բելգիկայի գերմանականացումը աննշան էր (այստեղ հետագայում առաջացել է վալլոնական ազգությունը)։


== Տես նաև ==
Գալիա
Monster (երգ)

«Monster», կանադացի երգիչներ Շոն Մենդեսի և Ջասթին Բիբերի երգը։ Նրանք երգը գրել են Էշթոն Սիմոնդսի, Մուստաֆա Ահմեդի և երգի պրոդյուսեր Ֆրենկ Դյուքսի հետ միասին։ Այն թողարկվել է Island Records և Def Jam Recordings լեյբլներում՝ 2020 թվականի նոյեմբերի 20-ին որպես Մենդեսի չորրորդ՝ «Wonder» ստուդիական ալբոմի երկրորդ սինգլ։


== Նախապատմություն ==
Հնարավոր համագործակցության մասին շշուկները հայտնվել են 2020 թվականի հուլիսին այն բանից հետո, երբ Բիբերի մենեջեր Սկուտեր Բրաունը հոլովակ հրապարակեց, որում Բիբերը, Մենդեսը և Թորի Քելլին դաշնամուր էին նվագում։ 2020 թվականի օգոստոսին Մենդեսին, Բիբերին և Հեյլի Բոլդուինին նկատել են Լոս Անջելեսում գտնվող Էնդրյու Ուոթի ձայնագրման ստուդիայում, որը հանգեցրեց երկու կանադացի արտիստների սպասվող համագործակցության շշուկներին։ 2020 թվականի հոկտեմբերի 6-ին «Capital Breakfast»-ի Ռոման Կեմպին տված հարցազրույցի ժամանակ վերջինս հարցրել է, թե սեպտեմբերին հրաժարվե՞լ է Բիբերի հետ համագործակցել, ինչին Մենդեսը պատասխանել է՝ «Դուք ինձ ստիպում եք հաստատե՞լ Ջասթին Բիբերի հետ համագործակցությունը։ Ես դա չեմ արել նախորդ ամսին»։ Նա ասել է, որ իր համար «խելագարություն» կլիներ հրաժարվել դրանից, հաշվի առնելով այն, որ Բիբերը տաս տարեկան հասակից իր սիրելի արտիստներից է՝ «Ես չեմ կարող հաստատել կամ ժխտել», շարունակել է նա, սակայն հավելել է, որ իրենց հարաբերությունները վերջին վեց ամսում մտերմիկ են դարձել։ «Իրոք, շատ հաճելի է տարբեր հարցերում իմ կողքին նման ուսուցիչ ունենալը, ուղղակի խոսել նրա հետ, քանի-որ նման բանով զբաղվողները այդքան էլ շատ չեն», շարունակել է նա, նկարագրելով Բիբերին որպես «խենթորեն տաղանդավոր»։ Երգը երկու արտիստների առաջին համատեղ աշխատանքն է։


== Տեսահոլովակ ==
Տեսահոլովակը թողարկվել է երգի հետ միասին՝ 2020 թվականի նոյեմբերի 20-ին, ռեժիսորն է Քոլին Թիլլին։


== Ձայնագրման մասնակիցներ ==
Տվյալները «Tidal»-ից։

Շոն Մենդես՝ երգահան, վոկալ
Ջասթին Բիբեր՝ երգահան, վոկալ
Ֆրենկ Դյուքս՝ արտադրություն, երգահան, ձայնագրման ինժեներինգ
Կաան Գյունեսբերկ՝ լրացուցիչ արտադրություն
Մեթյու Թավարես՝ լրացուցիչ արտադրություն
Դենիել Սեզար՝ երգահան
Mustafa the Poet՝ երգահան
Քրիս Գալանդ՝ միքսինգի օգնական
Ջերեմի Ինհաբեր՝ միքսինգի օգնական
Ռոբին Ֆլորենտ՝ միքսի ինժեներինգ
Մենի Մարոքուն՝ միքսինգ
Ջորջ Սեարա՝ ձայնագրման ինժեներինգ
Ջոշ Գուդվին՝ ձայնագրման ինժեներինգ, վոկալի արտադրություն


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երաժշտական տեսահոլովակը ՅուԹյուբում
Լիրիկական հոլովակը ՅուԹյուբում
Երգի տեքստը MetroLyrics կայքում
Մորետա

Մորետա  (իտալ․՝ Moretta), կոմունա Իտալիայում՝ Պիեմոնտ մարզի Կունեո գավառում։
Բնակչությունը 4246 մարդ է (2008 թվականի տվյալներով)։ Բնակչության խտությունը 176 մարդ/կմ² է։ Տարածքը՝ 24 ։ Փոստային ինդեքս՝ 12033։ Հեռախոսային կոդ՝ 0172։
Բնակավայրի հովանավորն է համարվում սուրբ Նոննա Կրաստատելը։


== Ժողովրդագրություն ==
Բնակչության գրաֆիկը։


== Կոմունայի վարչակազմ ==
Հեռախոսահամար՝ 0172 911035 — 0172 911095
Էլեկտրոնային հասցե՝ info@comune.moretta.cn.it
Գլխավոր կայք՝ http://www.comune.moretta.cn.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պաշտետ

Պաշտետ (գերմ.՝ Раstetе` «մսատրորվածք», «կարկանդակ»), աղացած միս` պատրաստված որսամսից, լյարդից, ձվից, սնկից, տրյուֆելից և այլն, որը պատրաստվում է հատուկ ձևով։
Այն կոչվում է նաև շերտավոր խմորից պատրաստված կլոր կարկանդակ, որը լցոնված է աղացած մսով, որը Պուշկինի ժամանակ կոչվել է ստրասբուրգյան կարկանդակ և հիշատակվում է «Եվգենի Օնեգին» վեպում։
Պաշտետը հաճախ ծառայում է բուտերբրոդի համար։


== Բաղադրիչներ ==
Լյարդով պատրաստված պաշտետի մեջ հաճախ ավելացնում են սերուցքային կարագ, գազար և սոխ։ Պաշտետին ավելի բարդ համ ու բույր տալու համար դրան կարելի է ավելացնել տարբեր համեմունքներ, ինչպես նաև գինի և քերած ընկույզ։


== Բուսակերական պաշտետ ==
Բուսակերական պաշտետը պատրաստվում է տոֆուից, սնկից, ընկույզից և լոբուց։


== Ֆրանսիական պաշտետ ==
Ֆրանսիացիները պաշտետ են անվանում միայն խմորը լցոնած աղացած մսին, հենց բառը համարում են իտալական «pasta» (խմորի արտադրանք) բառի ազգակիցը, իսկ կերամիկական կաղապարներում եփած աղացած միսն անվանում են տերին։ Անցկացվում է «պաշտետների աշխարհի առաջնություն» (ֆր.՝ Championnat du monde de Pâté Croûte):


== Ծանոթագրություններ ==


== Գրականություն ==
Паштет раковый — Паштеты рыбные // Товарный словарь. Том 6 / Гл. ред. И.А. Пугачев. — М.: Госторгиздат, 1959.
Похлёбкин В.В. Паштеты // Кулинарный словарь. — М.: Э, 2015. — С. 280—281. — 456 с.
Безуглова А. В., Касьянов Г. И., Палагина И. А. Технология производства паштетов и фаршей: Учебно-практическое пособие. — 2-е. — М.: ИКЦ «МарТ», 2004. — 304 с. — («Технологии пищевых производств»). — 3 000 экз. — ISBN 5-241-00421-1
Ратушный А. С. Паштет // Всё о еде от А до Я: Энциклопедия. — М.: Издательско-торговая корпорация «Дашков и К°», 2016. — С. 257. — 440 с. — 300 экз. — ISBN 978-5-394-02484-9
Նուգեռի

Նուգեռի (էստ․՝ Nugeri), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4821) Բիանուչի

(4821) Բիանուչի (անգլ.՝ Bianucci), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 5-ին Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 3,140909 ա. մ., առավելագույնը մոտենում է 2,6351 ա. մ. հեռավորության վրա և հեռանում 3,6467 ա. մ.։ Արեգակի շուրջ մեկ ամբողջական պտույտ է կատարում 2033,21 երկրային օրվա ընթացքում, իր ուղեծրով շարժվելով միջինում 0,17706 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4821) Բիանուչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օրորոցային (վեպ)

«Օրորոցային» (անգլ.՝ Lullaby), Չակ Պալանիկի հանրահայտ վեպերից մեկը։


== Պատմություն ==
Վեպը հրատարակվել է 2002 թվականին հեղինակի կյանքում տեղի ունեցած ողբերգական պատահարից հետո․ նրա հայրը և խորթ մայրը սպանվել էին և այրվել, իսկ Պալանիկը մասնակցում էր դատական գործընթացին՝ ամեն գնով փորձելով նպաստել մարդասպանի ցմահ բանտարկությանը։


== Սյուժե ==
Իրադարձությունները սկսվում են այն ժամանակ, երբ լրագրող Կառլ Ստրեյտորը սկսում է հետազոտել երեխաների հանկարծակի մահվան համախտանիշը։ Նրանք մահանում են օրորոցում կամ նույնիսկ իրենց ծնողների ձեռքերում։ Ինչպես հետագայում պարզում է լրագրողը, նրանք մահանում են այն բանից հետո, երբ նրանց համար կարդում են մի հնամյա աֆրիկյան օրորոցային՝ «Բանաստեղծություններ և հեքիաթներ ողջ աշխարհից» գրքից։ Այդ երգը կարդում էին երեխաներին, երբ ցեղը էլ չէր տեղավորվում իր բնակավայրի տարածքում, կարդում էին անհույս հիվանդ և վիրավոր զինվորներին, որպեսզի նրանք առանց ցավերի մահանային։ Երգը գործում է այնքան ժամանակ, մինչև դրանից չեն մահանում լրագրողի խմբագիրը, նրա միշտ աղմկող հարևանը և պարզապես անցորդները, որ խանգարում էին նրան անցնել ճանապարհը։
Մյուս կողմից՝ վեպում գործում է մեկ այլ կերպար՝ ճարպիկ ռիելթոր Էլեն Գուվեր Բոյլը։ Նա նույնպես գիտի այդ անեծքը և արդեն գործածել է։ Ընդհանրապես, նա շատ տարօրինակություններ ունի, ինչպես և Պալանիկի շատ ու շատ հերոսներ։ Օրինակ, նա մասնագիտանում է այնպիսի տներում, որտեղ ուրվականներ են եղել։ Նա բացառիկ իրավունք է ձեռք բերել այդ տները վաճառելու համար։ Դա բավականին շահութաբեր է, որովհետև այդ տների սեփականատերերը փոխվում են ամեն երկու ամիսը մեկ։ Հետո նա գալիս է հնամյա կահույքի վաճառքի խանութներ, որտեղ քանդում է դռների բռնակները և այլ փայլուն մետաղական մասերը, քերծում է լաքապատ մակերևույթները։ Արդյունքում նա գնում է այդ կահույքը դրա «իրական» գնով՝ առանց հաշվի առնելու դրանց տարիքը։
Կոնգրեսի գրադարանից գրքի մի օրինակը գտնում է Ստրեյտորի ծանոթը՝ ոստիկանական բժիշկ Նեշը և օգտվում է անեծքից, որպեսզի հասնի այլասերված հարաբերությունների բազում կանանց հետ։ Ստրեյտորը և Բոյլը՝ կախարդություններով հետաքրքրվող քարտուղարուհի Էլեն Մոնայի, և նրա՝ «Ոստրե» մականվամբ ընկերոջ հետ մեկնում են վերացնելու «Հեքիաթների» մնացած օրինակները։ Արդյունքում՝ նրանք ուզում են գտնել գլխավոր կախարդական գիրքը, որտեղից, որ արտագրվել է «Գրիմուար» օրորոցայինը։ Յուրաքանչյուրն առաջնորդվում է իր նպատակով։ Կառլ Ստրեյտորը ցանկանում է վերացնել Գրիմուարը։ Էլեն Բոյլը երազում է ամենակարող դառնալ և վերակենդանացնել իր որդուն, որ սպանվել է այդ նույն օրորոցայինից։ Իսկ Մոնան և Ոստրեն երազում են դառնալ նոր Ադամը և Եվան մեր մեղավոր աշխարհում։ Գրքի վերջում օտար մարմնի ղեկավարման անեծքի միջոցով Ոստրեն տիրանում է Էլենին և կյանքի հետ անհամատեղելի վնասվածնքներ հասցնում։ Ստրեյտորը կարդում է օրորոցայինը նրա համար և ազատում տանջանքներից։ Մահվանից հետո Էլենի միտքը անեծքի միջոցով տեղափոխվում է իռլանդացի ոստիկանի մեջ, որ պատահաբար հայտնվել էր մոտակայքում։
Զուգահեռաբար նկարագրվում են իրադարձություններ, որ տեղի են ունենում գրքի ավարտից հետո․ Կառլ Ստրեյտորը և իռլանդացի ոստիկանը (Սերժանտ) ընկնում են Մոնայի և Ոստրեի հետևից, որոնք օգտագործում են կախարդությունը սեփական նպատակների համար։


== Քննադատների կարծիքները ==


== Ծանոթագրություններ ==


== Հղումներ ==

«Օրորոցային»ի պաշտոնական էջը (անգլ.)
Սամվել Վլադիմիրի Սարգսյան

Անվան այլ կիրառումների համար տե՛ս՝ Սամվել Սարգսյան (այլ կիրառումներ)Սամվել Վլադիմիրի Սարգսյան (սեպտեմբերի 1, 1957(1957-09-01), Երևան, Հայկական ԽՍՀ, ԽՍՀՄ - նոյեմբերի 27, 2020(2020-11-27), Երևան, Հայաստան), մեխանիկոս։ Ֆիզմաթ գիտությունների դոկտոր (1997), պրոֆեսոր (2000)։ Տեսական և կիրառական մեխանիկայի հայկական ազգային կոմիտեի անդամ (1997):Վլադիմիր Սարգսյանի որդին է։


== Կենսագրություն ==
1974-1979 թվականներին սովորել և ավարտել է Երևանի պետական համալսարանի մեխանիկամաթեմատիկական ֆակուլտետը, 1979-1982 թվականներին եղել է ԵՊՀ հոծ միջավայրի մեխանիկայի ամբիոնի ասպիրանտ։ 1981 թվականից աշխատել է ԵՊՀ-ում։ 1983 թվականին ԵՊՀ-ում պաշտպանել է թեկնածուական ատենախոսություն՝ «Магнитоупругие колебания и волны в пластинах с учетом поперечных сдвигов» թեմայով, 1997 թվականին ՀՀ ԳԱԱ Մեխանիկայի ինստիտուտում դոկտոր ատենախոսություն՝ «Динамические задачи электропроводящих пластин в сильных магнитных полях» թեմայով։
1982-1986 թվականներին եղել է ԵՊՀ հոծ միջավայրի մեխանիկայի ամբիոնի ասիստենտ, 1986-2000 թվականներին՝ ԵՊՀ հոծ միջավայրի մեխանիկայի ամբիոնի դոցենտ, 2000 թվականից եղել է ԵՊՀ մեխանիկայի ամբիոնի պրոֆեսոր, 2000-2001, 2005-2007 թվականներին՝ ԵՊՀ հոծ միջավայրի մեխանիկայի ամբիոնի վարիչ, 2007-2020 թվականներին՝ ԵՊՀ մեխանիկայի ամբիոնի վարիչ, 2012–2020 թվականներին՝ ԵՊՀ  «Մեխանիկայի տեսական հարցեր և կիրառություններ» ծրագրի գիտական լաբորատորիայի ղեկավար։
Աշխատանքները վերաբերում են դեֆորմացվող պինդ մարմնի մեխանիկային, սալերի և թաղանթների տեսության դինամիկական խնդիրներին, բարակապատ մարմինների մագնիսա-առաձգականության տեսությանը։


== Անդամակցություն ==
Հայաստանի տեսական և կիրառական մեխանիկայի ազգային կոմիտեի անդամ,
ՀՀ ԳԱԱ «Մեխանիկա» և «ԵՊՀ գիտական տեղեկագիր» ամսագրերի խմբագրական կոլեգիայի անդամ,
ՀՀ ԲՈՀ-ի 047 մասնագիտական խորհրդի անդամ,
ԵՊՀ մաթեմատիկայի և մեխանիկայի ֆակուլտետի գիտական խորհրդի անդամ,
ԵՊՀ գիտական խորհրդի անդամ։


== Ծանոթագրություններ ==


== Աղբյուրներ ==
Հայկական համառոտ հանրագիտարան, 2003, հ. 4, էջ 364:
Ալաջամեջիթ

Ալաջամեջիթ, ավերակ գյուղ Արևելյան Հայաստանում, Կարսի մարզի Շորագյալի գավառում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Վիբորգի շրջան

Վիբորգի շրջան (ռուս.՝ Выборгский муниципальный район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1940 թվականին։ Վարչական կենտրոնը՝ Վիբորգ։


== Աշխարհագրություն ==
Շրջանի տարածքի մակերեսը կազմում է 7431,2 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 205718 մարդ։ Բնակչության խտությունը կազմում էր 27,68 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սեն Սիմոն դը Բորդ

Սեն Սիմոն դը Բորդ (ֆր.՝ Saint-Simon-de-Bordes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ժոնզակ կանտոնի կազմի Ժոնզակ շրջանի մեջ։ 
Համայնքի INSEE կոդ՝ 17403։


== Բնակչություն ==
Համայնքի բնակչությունը 2010 թվականին կազմում էր 682 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Սիմոն դը Բորդ (ֆր.)
Ռուսկո-Պրոխորովսկի (Կրասնի Սուլինի շրջան)

Ռուսկո-Պրոխորովսկի (ռուս.՝ Русско-Прохоровский), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Վլադիմիրովսկի գյուղական համայնքի կազմի մեջ։
Բիլչենոկ

Բիլչենոկ (ռուս.՝ Бильченок), գետ Կամչատկա թերակղզի՝ Ռուսաստանում։ Գետի երկարությունը 24 կմ է։ Թափվում է Կամչատկա գետի ձախ ափին՝ 157 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000016186


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրունո Սորիանո

Բրունո Սորիանո Լիդո (իսպ.՝ Bruno Soriano Llido, հունիսի 12, 1984(1984-06-12), Artana, Plana Baixa, Castellón, Վալենսիա, Իսպանիա), իսպանացի ֆուտբոլիստ, «Վիլյառեալի» կիսապաշտպան։


== Ակումբային կարիերա ==

«Վիլյառեալի» սան Բրունո Սորիանոն հիմնական կազմում նորամուտը նշել է 2006 թվականի հոկտեմբերի 1-ին՝ «?Մալյորկայի» դեմ արտագնա խաղում։ 2006-07 մրցաշրջանի 2-րդ կեսին «Վիլյառեալ Բ»-ից տեղափոխվել է «Վիլյառեալ»։
2007-08 մրցաշրջանում Բրունոն դարձավ «Վիլյառեալի» հիմնական կազմի խաղացող, ակումբի կազմում խաղալով առաջնությունում, ակումբային գավաթում և ՈՒԵՖԱ գավաթում (միասին անցկացրել է 31 հանդիպում)։ Այդ մրցաշրջանում երիտասարդ կիսապաշտպանը պրոֆեսիոնալ կարիերայում իր առաջին գոլն է խփել. Իսպանիայի գավաթի 4-րդ փուլում՝ «Լաս Պալմասի» դարպասին։


== Ազգային հավաքական ==
2010 թվականի օգոստոսի 5-ին Վիսենտե դել Բոսկեն հրավիրեց Իսպանիայի ազգային հավաքական մասնակցելու Մեքսիկայի դեմ ընկերական խաղին։ Այդ խաղում էլ Սորիանոն իր նորամուտը նշեց հավաքականում. ֆուտբոլիստը դուրս եկավ խաղադաշտ հիմնական կազմում և փոխարինվեց 71-րդ րոպեին։


== Վիճակագրություն ==


=== Ակումբային ===
2013 թվականի սեպտեմբերի 25-ի տվայալներով


=== Միջազգային ===


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Բելիկ (գյուղ, Պոչինկովսկի շրջան)

Բելիկ (ռուս.՝ Белик), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 189 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուբուշա

Լյուբուշա (ռուս.՝ Любуша), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոյեմբերի 1

Նոյեմբերի 1, տարվա 305-րդ (նահանջ տարիներին՝ 306-րդ) օրն է։

Տարվա ավարտին մնում է 60 օր։


== Դեպքեր ==
1179 - Ֆրանսիայում թագադրվում է Ֆիլիպ II թագավորը
1520՝ հայտնաբերվում է Մագելանի նեղուցը
1555՝ ֆրանսիական հուգենոթները հիմնադրում են ներկայիս Ռիո դե Ժանեյրոն
1755 - երկրաշարժից և ցունամիից Լիսաբոնում զոհվում է վաթսունից իննսուն հազար մարդ
1894 - Նիկոլայ II-ը դառնում է Ռուսաստանի նոր և վերջին ցարը
1897՝ հիմնվում է «Յուվենտուս» ակումբը
1928 - Թուրքիայում գործածության մեջ է մտնում լատինական այբուբենի վրա հիմնված այբուբենը
1945 - Ավստրալիան միանում է ՄԱԿ-ին
1952 - ԱՄՆ-ում առաջին անգամ իրականացվում է ջրածնային ռումբի փորձարկում
1954 - Ալժիրի պատերազմի սկիզբը
1981 - Անտիգուան և Բարբուդան անկախանում է Միացյալ Թագավորությունից
1993՝
Մաասթրիխթի պայմանագրով ստեղծվում է Եվրամիությունը
Թուրքմենստանում շրջանառության մեջ է դրվում նոր՝ մանաթ արժույթը


== Ծնունդներ ==
1757 - Անտոնիո Կանովա Antonio Canova իտալացի քանդակագործ (մ. 1822)
1871 - Ալեքսանդր Սպենդիարյան, Александр Афанасьевич Спендиаров հայ կոմպոզիտոր (մ. 1928)
1878 - Կոնրադ Մյագի Konrad Vilhelm Mägi էստոնացի բնանկարիչ (մ. 1925)
1899 - Արմեն Գուլակյան հայ սովետական ռեժիսոր, դերասան և թատերական գործիչ (մ. 1960)
1908 - Կարապետ Ավագյան Garabed Avachian ռումինահայ ջութակահար (մ. 1967)
1911 - Անրի Թրուայա (Լեոն Տարասով) Henry Troyat ռուս-հայկական ծագումով ֆրանսիացի գրող, կենսագրագիր և պատմաբան (մ. 2007)
1913 - Լիւթեր Էսքիջեան, հայ ճարտարապետ և բարերար (մ. 2007)
1923 - Վիկտորիա դե Լոս Անխելես Victoria de los Ángeles կատալոնացի սոպրանո երգչուհի (մ. 2005)
1924 - Սուլեյման Դեմիրել<ref>1993-2000 թթ. եղել է Թուրքիայի նախագահը։
1973 - Այշվարիա Ռայ, հնդիկ ճանաչված դերասանուհի և մոդել, 1994 թ. Միսս Աշխարհ մրցույթի հաղթող
1986 - Փեն Բեջլի Penn Bedgley ամերիկացի դերասան


== Մահեր ==
1888՝ ռուս ճանապարհորդ և բնախույզ Նիկոլայ Պրժևալսկի
1899՝ հայ ազատագրական շարժման հերոս Աղբյուր Սերոբ (Սերոբ Վարդանյան)
1945՝ ռուս խորհրդային դերասան Նիկոլայ Խմելյով
1955՝ ամերիկացի հոգեբան և գրող Դեյլ Քարնեգի
1960՝ հայազգի գրականագետ, թարգմանիչ Հակոբ (Յակով) Խաչատրյանց
1968՝ բանասեր Պահարե (Հայկ Պետրոսյան)
1977՝ հայազգի մարշալ Համազասպ Բաբաջանյան
1982՝ ամերիկացի դերասան Քինգ Վիդոր
2004՝ քանդակագործ Արշամ Շահինյան


== Տոներ ==


=== Կրոնական ===
Բոլոր սրբերի օր՝
Հռոմի Կաթոլիկ եկեղեցի, ոչ աշխատանքային օր է հետևյալ երկրներում՝
Արգենտինա, Ավստրիա, Բելգիա, Բրազիլիա, Գերմանիա, Գվատեմալա, Էկվադոր, Իսպանիա, Պորտուգալիա, Իտալիա, Լիբանան,
Լիտվա, Լեհաստան, Լուքսեմբուրգ, Խորվաթիա, Հունգարիա, Մալթա (միայն դպրոցների համար), Մավրիտանիա,
Մեքսիկա, Շվեյցարիա (մի մասում), Չիլի, Սեյշելներ, Սլովակիա, Սլովենիա, Փիլիպիններ, Ֆինլանդիա և Ֆրանսիա։
Մեռելոց
Մեքսիկա, Միացյալ նահանգներ


=== Միջազգային ===
Վեգանների համաշխարհային օր՝
Տոնում են վեգանները


=== Ազգային ===
Անկախության օր՝
Անտիգուա և Բարբուդա
Ազգային օր՝
Ալժիր


== Ծանոթագրություններ ==
Կուչուգան

Կուչուգան  (ռուս.՝ Кучуган), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Տյատերա գետի ձախ ափին՝ 26 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  10010201312111100024229
Հիդրոլոգիական ուսումնասիրությունների կոդը -  111102422
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աբականո Պերևոզ

Աբականո Պերևոզ (ռուս.՝ Абакано-Перевоз), գյուղ Ռուսաստանի Դաշնության Խակասիայի ինքնավար մարզի Բոգրադսկի շրջանում։


== Աշխարհագրություն ==
Գյուղը գտնվում է շրջկենտրոն Բոգրադից 31 կմ դեպի հյուսիս-արևելք։ Գտնվում է Ենիսեյ գետի ափին։


== Բնակչություն ==
Ըստ 2010 թվականին Ռուսաստանում անցկացված մարդահամարի տվյալների գյուղի բնակչությունը կազմում է 149 մարդ, այդ թվում ռուսներ, խակասներ և գերմանացիներ։


== Ենթակառուցվածքներ ==
Գյուղը բաժանված է 15 փողոցների (Բոգրադի, Գավրիլովի, Գագարինի, Կանաչ, Կոմարովի, Մորեխների, Նոր, Հոկտեմբերյան, Պանֆիլովի, Մայիսմեկյան, Խորհրդային, Ֆրունզեի, Հարավային)։


== Ծանոթագրություններ ==


== Գրականություն ==
Энциклопедия Республики Хакасия : Правительство Респ. Хакасия; (науч.-ред. совет.: В. А. Кузьмин (пред.) и др.) — Красноярск: Поликор, 2008. Т. 2 :320 с. : илл. С. 79. ISBN 978-5-91502-008-4. — С. 216.
Ռազմական դեմոկրատիա

Ռազմական դեմոկրատիա, իշխանության կազմակերպման որոշակի ձև և դրան համապատասխան դարափուլ նախնադարյան հասարակության քայքայման ժամանակաշրջանում։ «Ռազմական դեմոկրատիա» հասկացությունը գիտական շրջանառության մեջ է մտցրել Լ․ Դ․ Մորգանը՝ նախնադարյան համայնական հասարակարգի անկման (տոհմ, համայնքի քայքայման և դրացիական համայնքի
ձևավորման) ժամանակաշրջանում, հին (հոմերոսյան դարաշրջանի) հույների իշխող կազմակերպությունը բնութագրելու  համար։ Ընդունելով «ռազմական դեմոկրատա» հասկացությունը՝ Կ․ Մարքսը և Ֆ․ էնգելսը ռազմական դեմոկրատիաին տվեցին համակողմանի պատմական նշանակություն։ Սովետական պատմագիտությունը ռազմական դեմոկրատաին համարում է նախնադարյան հասարակարգի վերջնական կազմալուծման և այն դասակարգային (ստրկատիրական կամ ֆեոդալիստական) հասարակության վերափոխվելու փուլը։ Հնագիտորեն համապատասխանում է մետաղների գործածման վաղ ժամանակաշրջանին, երբ բրոնզի ու երկաթի վաղ ներդրմամբ զարգացել են արորային երկրագործությունը, անասնաբուծությունը, արհեստները, փոխանակությունը, դրսևորվել են հավելյալ արդյունքը, մասնավոր սեփականությունը և նահապետական ստրկությունը։ Այդ դարափուլի հասարակության ղեկավարման կազմակերպությունը ռազմական դեմոկրատիա է կոչվում, որովհետև տոհմ, կարգերի ծաղկման ժամանակաշրջանում առաջացած դեմոկրատիայի մարմինները (ժողովրդական ժողով, ավագների խորհուրդ, ընտրովի առաջնորդ և զորահրամանատար) պահպանվելով, ներքուստ փոխել էին իրենց բնույթը։ ժողովրդական ժողովին արդեն մասնակցում էին միայն զինվորները, ուժեղացել էր ռազմական, առաջնորդի իշխանությունը։ Տոհմացեղային առաջնորդը, սեփականացնելով կրոնաետի պաշտոնը, ավագների խորհրդի համագործակցությամբ սկսել էր իր կամքը թելադրել մեծամասնությանը՝ փաստորեն վարելով նաև դատավարության գործը։ Դասակարգերի առաջացման և ժողովրդից զատվող պետական իշխանության ձևավորման պայմաններում սովորական են դառնում կողոպտչական պատերազմները՝ ուրիշների ունեցվածքը հափշտակելու և ստրուկներ հայթայթելու նպատակով։ Հետզհետե հարստացած ու հզորացած տոհմացեղային և զինվոր, առաջնորդները, բռնությամբ զավթելով նախնադարյան դեմոկրատիայի կառավարման մարմինները, դրանք վերածում են իշխող և շահագործող դասակարգի դիկտատուրայի մարմինների։ Ռազմական դեմոկրատան բնորոշ է եղել տոհմային կարգերի քայքայման Ժամանակա։
Մուրադ V

Մուրադ V (օսման.՝ مراد خامس, թուրքերեն՝ Beşinci Murat; սեպտեմբերի 21, 1840(1840-09-21), Ստամբուլ, Օսմանյան կայսրություն - օգոստոսի 29, 1904(1904-08-29), Ստամբուլ, Օսմանյան կայսրություն), Օսմանյան կայսրության սուլթան 1876 թ.։ Աբդուլ Մեջիդ-ի որդին է։


== Կառավարում ==

Մուրադը Դարձավ սուլթան երբ նրա հորեղբայր Աբդուլ Ազիզ գահընկեց արվեց։ Նա շատ էր հետաքրքված ֆրանսիական մշակույթով։ Նա գահակալել է ընդամենը 93 օր, որից հետո գահընկեց է արվել պատճառաբանվելով որ հոգեկան հիվանդ է, սակայն հնարավոր է նրան գահընկեց են արել, որովհետև նա ցանկանում էր կրոնական բարեփոխումներ իրականացնել։ Արդյունքում նա չկարողացավ իրականացնել այն բարեփոխումները, որոնք ցանկանում էին իրականացնել նրա աջակիցները։ Հոջորդիվ քաղաքական անկայունությունը դարձավ այն հիմնական պատճառներից մեկը, որոնց համաձայն Օսմանյան կայսրությունը պարտվեց 1877-78 թվականների Ռուս-թուրքական պատերազմում։
Նա մահացավ Չիրիգան պալատում, Կոստանդնուպոլիս և թաղվել է Կոստանդնուպոլիսում 1904 թվականի օգոստոսի 30-ին։ Նրանից հետո գահը անցավ նրա եղբորը՝ Աբդուլ Համիդ II-ին 1876 թվականի օգոստոսի 31-ին։


== Անձնական կյանք ==


=== Ամուսնություններ և երեխաներ ===
Մուրադը ամուսնացել է ինն անգամ և ունեցել է յոթ երեխա։
Առաջին անգամ նա ամուսնացել է Ստամբուլի Բեշիկթաշ պալատում 1857 թվականի հունվարի երկուսին վրացուհի Էլերու Կադինեֆենդիի հետ, ով Ահմեդ Բեյ Տարկանիշնիլիի աղջիկն էր ւ ունեցել են երկու երեխա։ Երկրորդ անգամ Մուրադը ամուսնացել է նույն Բեշիկթաշ պալատում 1859 թվականին, այս անգամ աբխազուհի Ռեֆթարիդիլ Կադինեֆենդու հետ և ունեցել են մեկ երեխա։ Երրորդ անգամ Մուրադը ամուսնացել է 1869 թվականին Շայան Կադինեֆենդու հետ, և ունեցել են մեկ աղջիկ։


== Ծանոթագրություններ ==
Սարգսի խաչքար (Նորավանք)

Սարգսի խաչքար, գտնվում է Հայաստանի Վայոց Ձորի մարզի Ամաղու գյուղից 3 կմ հարավարևելք՝ Նորավանք վանական համալիրի Բուրթելաշեն եկեղեցու հարավային պատի մոտ՝ արտաքուստ, պատվանդանին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (11.8.1/1.1.1)։


== Տեղադրություն ==
Նորավանք վանական համալիրի Բուրթելաշեն եկեղեցու հարավային պատի մոտ՝ արտաքուստ, պատվանդանին։


== Պատկերաքանդակ ==
Խաչքարի քիվի կենտրոնում քանդակված է Հիսուս Քրիստոսը։
Քրիստոսի ոտքերի կողմերում քանդակված են 4 ավետարանիչներն,

Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։
Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը։Ավետարանիչների կողմերում ամբողջ հասակով քանդակված են երկու առաքյալներ։


== Վիմական արձանագրություն ==
Խաչքարի քիվին առկա է 1 տող՝ ելնդավոր տառերով, վիմական արձանագրություն.

(ՍԲ Խ)ԱՉ(Ս) Է ԲԱՐԵԽ[ԱՒՍ]… [ՍԱ]ՐԳՍԻՀամաձայն արձանագրության՝ խաչքարը կանգնեցրվել է ի հիշատակ Սարգսին։


== Տես նաև ==
Նորավանք


== Ծանոթագրություններ ==
Ուելս (այլ կիրառումներ)

Ուելս, կարող է վերաբերել՝

Ուելս - Միացյալ Թագավորության չորս կարևոր վարչա-դիվանագիտական մասերից մեկը
Ուելս - ոչ մեծ թեմական քաղաք և համայնք, անգլիական Սոմերսետ կոմսության Մենդիլ շրջանի վարչական կենտրոնը
Ուելս - թերակղզի Մեծ Բրիտանիայի արևմուտքում
Կամպանյա դը Սո

Կամպանյա դը Սո (ֆր.՝ Campagna-de-Sault), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 15 մարդ, բնակչության խտությունը` 1.44 մարդ/կմ²։ Բնակավայրը զբաղեցնում է 10.4 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 180 կմ հարավ-արևմուտք, Կարկասոն քաղաքից` 60 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 9 աշխատունակ (15-64 տարեկան)  բնակիչ, որոնցից ակտիվ էին 7-ը, իսկ ոչ ակտիվները` 2։ Ակտիվության ցուցանիշը կազմում է 77,8 %։ 7 աշխատունակ մարդկանցից աշխատել է 5 անձ (3 տղամարդ և 2 կին)։ Գործազուրկ են եղել 2 անձ (2 տղամարդ և 0 կին)։ 2 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==